stanford-oval/wikipedia huggingface dataset:
סמל גיברלטר
הערות שוליים

1 2  ויליאם ג'קסון (1990), "The Rock of the Gibraltarians. A History of Gibraltar", מהדורה שנייה. גרנדון, נורת'האמפטונשייר, הממלכה המאוחדת. עמ' 72
↑  אלכסנדר סליזל מקנזי (1829), "A Year in Spain", עמ' 332
↑  Discover Pocket Guide to Gibraltar עמ' 68
↑  לן סאמנר, "British Colours & Standards 1747-1881 (2): Infantry", הוצאת אוספריי, 2001, עמ' 9
| סמלי הממלכה המאוחדת |
| --- | --- | --- |
| סמל הממלכה | סמל הממלכה המאוחדת |  |
| אומות הבית | אנגליה • סקוטלנד • ויילס •צפון אירלנד |  |
| נסיכויות כתר | האי מאן • ג'רזי • גרנזי • אולדרני • סרק • הרם |  |
| הטריטוריות שמעבר לים | גיברלטר • סנט הלנה • טריסטן דה קונה •  איי ג'ורג'יה הדרומית ואיי סנדוויץ' הדרומיים • איי פוקלנד • ברמודה • איי הבתולה הבריטיים • איי טרקס וקייקוס • מונטסראט • איי קיימן • אנגווילה • פיטקרן • הטריטוריה הבריטית באוקיינוס ההודי •הטריטוריה הבריטית באנטארקטיקה |  |
| סמלי מדינות אירופה |
| --- | --- | --- |
| מדינות | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק • הולנד • הונגריה • הממלכה המאוחדת • ותיקן • טורקיה • יוון • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה • נורווגיה • סלובניה • סלובקיה • סן מרינו • ספרד • סרביה • פולין • פורטוגל • פינלנד • צ'כיה • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |  |
| שטחים תלויים | אבחזיה • אג'ריה • אולדרני • אולנד • איי פארו • גגאוזיה • גיברלטר • ג'רזי • גרנזי • דרום אוסטיה • האי מאן • הרם • טרנסניסטריה • סרק • צפון קפריסין |  |
אירופה • אפריקה • אסיה • אוקיאניה • אמריקה הדרומית • אמריקה הצפונית
הרישום המקורי של שלט האצולה שהוענק על ידי איזבלה הראשונה
נער שוליים

ערך זה עוסק בסרט קולנוע אמריקאי. אם התכוונתם לנער בסיכון, ראו .
| --- | --- |

 בימוי:  ג'ון ווטרס
 הופק בידי:  רייצ'ל טלאלאי
 תסריט:  ג'ון ווטרס
 שחקנים ראשיים:  ג'וני דפ   איימי לוקיין   פולי ברגן   סוזן טיירל   איגי פופ   ריקי לייק   טרייסי לורדס
 מוזיקה:  פטריק ויליאמס 
 מדינה:  ארצות הברית
 חברת הפקה:  סרטי יוניברסל, Imagine Entertainment 
 חברה מפיצה:  UIP Duna, נטפליקס 
 שיטת הפצה:  וידאו על פי דרישה 
 הקרנת בכורה:  6 באפריל 1990
 משך הקרנה:  85 דקות   91 דקות (גרסת הבמאי)
 שפת הסרט:  אנגלית
 סוגה:  קומדיה רומנטית, סרט מוזיקלי, סרט נעורים 
 תקציב:  12 מיליון דולר
 הכנסות באתר מוג'ו:   cry-baby
 www.crybabydvd.com
 דף הסרט ב־IMDb
 
נער שוליים (באנגלית: Cry Baby) הוא סרט מוזיקלי אמריקאי  משנת 1990 בבימויו של ג'ון ווטרס. הסגנון המוזיקלי השולט בסרט הוא הרוקבילי וכמו כן, מופיעים בו גם שירים בסגנון הדו-וופ.
בסרט מככב ג'וני דפ כצעיר מרדן בשם וייד ווקר, הידוע בכינוי "Cry Baby" ולצידו מככבים גם אמי לוקיין, פולי ברגן, פיה זאדורה,  סוזן טיירל, איגי פופ, ריקי לייק, טרייסי לורדס, טרוי דונהיו, ג'ו ד'אלסנדרו, ג'ואי הת'רטון, דייוויד נלסון ופטי הרסט.
הסרט הוא פרודיה על מחזות זמר כמו גריז, על סרטי הקולנוע של אלביס פרסלי ועל התרבות האמריקאית וערכיה בשנות החמישים. ג'וני דפ אמר במספר הזדמנויות כי הוא לקח את התפקיד, על מנת להתבדח על ההיסטריה שעטפה את אלילי הנוער בתקופה שבה הוא השתתף בסרט "ג'אמפ סטריט 21".
הסיפור מתמקד בקבוצה של עבריינים צעירים ובאינטראקציות שלהם עם תושבי בולטימור בשלהי שנות ה-50, תוך כדי תיאור אהבתם של "Cry Baby" ווקר, מנהיג העבריינים ואליסון ורנון- ויליאמס, בת טובים. הסרט מציג את המכשולים עליהם הזוג נדרש להתגבר כדי להיות ביחד, ואת פעולותיהם המשפיעות על העיירה בכללותה.
הסרט לא זכה להצלחה קולנועית מסחררת במהדורה הראשונית שלו, אך לאחר מכן הפך לסרט פולחן קלאסי, ובעקבותיו עלה בברודוויי מחזמר באותו השם, שהיה מועמד לארבעה פרסי טוני.
עלילת הסרט

וייד "Cry Baby" ווקר הוא המנהיג של חבורת עבריינים צעירים, הפועלת בשנת 1954 בעיר בולטימור. החבורה מכונה: "Drapes" וכוללת את אחותו של ווקר, פפר, אמא צעירה בגיל הטיפש עשרה, מכונה "פני גרזן", שפניה הושחתו, וונדה וודוורד הפראית והחופשייה, ומילטון האקט, בנם של פעילים דתיים נלהבים. ווקר, שביכולתו להזיל דמעה אחת בלבד, המטריף את כל הבנות ובכללן אליסון ורנון ויליאמס, בת טובים, שנמאס לה להיות ילדה טובה ומרובעת. יום אחד, לאחר בית הספר, פונה אליסון לווקר והשניים מתאהבים. עוד באותו היום, מגיע ווקר לחלק ה"מרובעים" בעיר ובמהלך תוכנית כישרונות שמארחת סבתה של אליסון, מציג עצמו בפניה ומזמין את אליסון לבלות איתו ב- Turkey Point, מקום הבילוי של ה- Drapes.
חרף הספקנות של סבתה, אליסון מצטרפת לווקר ושרה עמו ועם הלהקה שלו ב- Turkey point. בשעה שאליסון וווקר חלקו אחד עם השני את חיי היתמות שלהם (אביו של ווקר נשלח לכיסא החשמלי, לאחר שהואשם בהטמנת פצצות באתרים לפי סדר האלפבית וזכה לכינוי: "מפציץ האלפבית" והוריה של אליסון שלמרות שתמיד לקחו טיסות נפרדות, כדי שלא לייתם אותה, נפטרו, כאשר שתי הטיסות בהן טסו, התרסקו), חברה הקנאי של אליסון, בולדווין, מתחיל מהומה. ווקר מואשם בקטטה ונשלח לכלא, דבר שמרעיש את חבריו ואף את סבתה של אליסון, שהתרשמה מאוד מהמחוות, הנימוסים והכישרון המוזיקלי של ווקר.
כאשר ליאונורה פריגיד, נערה שמאוהבת בווקר אבל באופן עקבי נדחית על ידו, טוענת שהיא בהריון ממנו, אליסון מרגישה נבגדת וחוזרת לבולדווין ולמרובעים, אף על פי שסבתה מציעה לה לא לקבל החלטה פזיזה. בינתיים בבית הסוהר, ווקר עושה קעקוע של דמעה על לחיו. הוא אומר למקעקע, דופרי (רוברט טיירי): "נפגעתי כל חיי, אבל ניתן לשטוף דמעות אמיתיות. הדמעה הזאת היא בשביל אליסון, ואני רוצה שהיא תישאר לנצח!".
בסופו של דבר, אליסון משתכנעת להצטרף לברית שנכרתה בין סבתה ובין ה- Drapes, ומתגייסת לקמפיין לשחרורו של ווקר מהכלא (Please Mr. Jailer). ווקר משוחרר מבית הכלא אבל מיד לאחר מכן מוקנט על ידי בולדווין, שמתוודה בפניו שסבו הוא זה שחישמל את אביו של ווקר ומזמין אותו למירוץ תרנגולים (שתי מכוניות שועטות זו לכיוון זו, כאשר המתחרים עצמם שכובים על גג המכונית והמכונית שפונה הצידה ראשונה על מנת למנוע את ההתנגשות, נפסלת). ווקר זוכה לאחר שבולדווין משתפן ומתאחד עם אליסון.
הסרט מסתיים כאשר כל הצופים במירוץ שהתקיים מזילים דמעה אחת, פרט לאליסון ולווקר שסוף סוף מצליח להרפות מהעבר ולהזיל דמעות משתי העיניים.
הערות שוליים

↑  לקוח מבלוג המעריצים הישראלי של ג'וני דפ בכתובת:
סיימון קינברג

| --- | --- |
קינברג, 2017
קינברג, 2017
 לידה:  2 באוגוסט 1973 (בן 51) הממלכה המאוחדת לונדון, אנגליה, הממלכה המאוחדת
 מדינה:  ארצות הברית ארצות הברית
 מקום מגורים:  לוס אנג'לס, קליפורניה
 ידוע בשל:  "אקס-מן: הפניקס האפלה" (2019)
 השכלה:  אוניברסיטת בראון, אוניברסיטת קולומביה
 תקופת הפעילות:  מ-2005
 מקצוע:  מפיק, תסריטאי ובמאי
 בת זוג:  מלי הלד
 פרסים והוקרה:  פרס לזכר ג'ורג' פאל 
 
סיימון דייוויד קינברג (באנגלית: Simon David Kinberg; נולד ב-2 באוגוסט 1973 בלונדון, אנגליה) הוא מפיק, תסריטאי ובמאי בריטי-אמריקאי-יהודי. קינברג עובד עבור חברת ההפצה פוקס המאה ה-20, ומשמש כאחראי לסדרת סרטי "אקס-מן".
קינברג נחשב לאחד האנשים החזקים ביותר בהוליווד, והוא מהבכירים ביותר בפוקס. עוד על כך, הוא התסריטאי המרוויח ביותר בהיסטוריה של הקולנוע, לאחר שהשתכר עבור שני התסריטים של "אקס-מן: העתיד שהיה" מ-2014 ו"אקס-מן: אפוקליפסה" מ-2016 בסכום של כ-$8,000,000 עבור כל אחד מהם, כשבנוסף לכך הוא משתכר ברווח שבועי של $350,000 עבור קריאת תסריטים ושכתובם ללא קרדיט.
קורות חיים

קינברג נולד בלונדון, אנגליה. אימו, מוניקה מנל-קינברג, הייתה עקרת בית, ואביו, ג'אד קינברג, היה מפיק. משפחתו הייתה ממוצא יהודי. כשהיה בן שש, עבר יחד עם משפחתו להתגורר בלוס אנג'לס, קליפורניה, ושם התחנך. כשגדל, החל ללמוד באוניברסיטת בראון, ושם סיים את לימודיו בהצטיינות בלימודי קולנוע וספרות.
קריירה

עוד בזמן לימודיו, קינברג מכר תסריט ראשוני לאחים וורנר, ועבד עם דיסני, סוני ודרימוורקס. כשסיים את לימודיו, ב-2005, נשכר על ידי חברת סרטי קולומביה לכתוב את התסריט ל"xXx: מצב האומה", זאת הייתה עבודתו הראשונה כתסריטאי. באותה השנה, נשכר על ידי פוקס המאה ה-20 לכתוב את התסריט ל"מר וגברת סמית'", פרויקט עליו עמל עוד מידי לימודיו. שנה לאחר מכן, ב-2006, נשכר פעם נוספת על ידי פוקס, על מנת לכתוב את התסריט ל"אקס-מן 3: המפלט האחרון", יחד עם זאק פן.
ב-2008, נשכר שוב על ידי פוקס, על מנת לכתוב את התסריט ל"ג'אמפר", יחד עם דייוויד ס. גויר וג'ים יהולס, וגם לשמש לו כמפיק. שנה אחר כך, ב-2009, נשכר לכתוב את התסריט ל"שרלוק הולמס", יחד עם מייקל רוברט ג'ונסון ואנתוני פקאם. ב-2011, נשכר לשמש כמפיק ל"אקס-מן: ההתחלה", ושנה לאחר מכן, ב-2012, נשכר לכתוב את התסריט ל"זאת מלחמה", יחד עם טימוטי דאולינג, ולשמש לו כמפיק, והוזכר כמפיק בפועל ב"אברהם לינקולן: צייד הערפדים". שנה אחר כך, ב-2013, שימש כמפיק ל"אליסיום".
בסוף 2013, לאחר משא ומתן ממושך, קינברג חתם על חוזה ארוך טווח עם פוקס בנוגע לזיכיון סדרת סרטי "אקס-מן". כחלק מהחוזה הוא ישמש כאחראי לכל סרטי הסדרה, ויפיק את כולם, על מנת ליצור יקום קולנועי משותף. ב-2014, שיתף פעולה עם בריאן סינגר ביצירת מעין ריבוט רך לסדרת הסרטים, "אקס-מן: העתיד שהיה" אותו הוא כתב והפיק, וגם הפיק את "נראה אותך שוטר". החל מאותה השנה, עד ל-2016, שימש כתסריטאי ומפיק לסדרת הטלוויזיה "מלחמת הכוכבים: המורדים". ב-2015, הפיק את "סינדרלה", "צ'אפי" ו"להציל את מארק וואטני", כתב את "ארבעה מופלאים" יחד עם ג'וש טראנק וג'רמי סלאטר והפיק אותו וגם הוזכר כ"יועץ יצירתי" ב"מלחמת הכוכבים - פרק 7: הכוח מתעורר".
ב-2016, שימש כמפיק לסדרת הטלוויזיה "השורד המיועד". באותה השנה, הפיק את "דדפול", כתב והפיק את "אקס-מן: אפוקליפסה", ששימש כהכנה לעתיד סדרת הסרטים הראשית. ב-2017, שימש כמפיק ל"לוגאן - וולברין" ול"רצח באוריינט אקספרס", וכמפיק בפועל לסדרות הטלוויזיה "לגיון" ו"הכישרוניים".
ביוני 2017, קינברג נשכר לשמש כתסריטאי, ולראשונה בחייו, גם כבמאי, בסרט "אקס-מן: הפניקס האפלה", אשר עתיד לצאת לאקרנים ב-2 בנובמבר 2018. במקביל, הוא משמש כמפיק ל"דדפול 2" ול"המוטנטים החדשים", העתידים לצאת לאקרנים ב-2018 גם כן.
פילמוגרפיה > קולנוע

| שנה | שם | תפקיד> במאי | תפקיד> תסריטאי | תפקיד> מפיק | הערות |
| --- | --- | --- | --- | --- | --- |
| 2005 | xXx: מצב האומה | לא | כן | לא |  |
| 2005 | מר וגברת סמית' | לא | כן | לא |  |
| 2006 | אקס-מן 3: המפלט האחרון | לא | כן | לא | יחד עם זאק פן |
| 2008 | ג'אמפר | לא | כן | כן | יחד עם דייוויד ס. גויר וג'ים יהולס |
| 2009 | שרלוק הולמס | לא | כן | לא | יחד עם מייקל רוברט ג'ונסון ואנתוני פקאם |
| 2011 | אקס-מן: ההתחלה | לא | לא | כן |  |
| 2012 | זאת מלחמה | לא | כן | כן | יחד עם טימוטי דאולינג |
| 2012 | אברהם לינקולן: צייד הערפדים | לא | לא | כן | מפיק בפועל |
| 2013 | אליסיום | לא | לא | כן |  |
| 2014 | אקס-מן: העתיד שהיה | לא | כן | כן |  |
| 2014 | נראה אותך שוטר | לא | לא | כן |  |
| 2015 | סינדרלה | לא | לא | כן |  |
| 2015 | צ'אפי | לא | לא | כן |  |
| 2015 | ארבעה מופלאים | לא | כן | כן | יחד עם ג'וש טראנק וג'רמי סלאטר |
| 2015 | להציל את מארק וואטני | לא | לא | כן |  |
| 2015 | מלחמת הכוכבים - פרק 7: הכוח מתעורר | לא | לא | לא | יועץ יצירתי |
| 2016 | דדפול | לא | לא | כן |  |
| 2016 | אקס-מן: אפוקליפסה | לא | כן | כן |  |
| 2017 | לוגאן - וולברין | לא | לא | כן |  |
| 2017 | רצח באוריינט אקספרס | לא | לא | כן |  |
| 2018 | דדפול 2 | לא | לא | כן |  |
| 2018 | אקס-מן: הפניקס האפלה | כן | כן | כן |  |
| 2019 | המוטנטים החדשים | לא | לא | כן |  |
| 2022 | מוות על הנילוס | לא | לא | כן |  |
| 2022 | יחידה 355 | כן | כן | לא |  |
פילמוגרפיה > טלוויזיה

| שנה | שם | תפקיד> תסריטאי | תפקיד> מפיק | תפקיד> במאי | הערות |
| --- | --- | --- | --- | --- | --- |
| 2014–2016 | מלחמת הכוכבים: המורדים | כן | כן | לא |  |
| 2016 | השורד המיועד | לא | כן | לא |  |
| 2017 | לגיון | לא | כן | לא | חלק מהיקום הקולנועי של האקס-מן |
| 2017 | בעלי היכולות | לא | כן | לא | חלק מהיקום הקולנועי של האקס-מן |
| 2020-2019 | אזור הדמדומים | כן | כן | כן | ביים פרק אחד וכתב פרק אחד |
| 2021-הווה | פלישה | כן | כן | כן | יוצר ראשי |
סים סיטי (סדרת משחקים)

| --- | --- |

 כללי
 סוגה:  סימולציה, משחקי בניית ערים
 פיתוח:  Maxis
 הוצאה לאור:  Brøderbund 
 סדרה:  הראשון: SimCity 1989 האחרון: SimCity (משחק מחשב, 2013) 5 במרץ 2013
 דרישות תוכנה
 מצבי משחק:  שחקן יחיד, מרובה משתתפים
 פלטפורמות:  אייפון, OS X, Windows, Web
 www.simcity.com
 
סים סיטי (באנגלית: SimCity) היא סדרת משחקי מחשב מסוג משחקי בניית ערים. זוהי סימולציה בה השחקן בונה ומנהל עיר. מפתח הסדרה הוא ויל רייט ואת המשחק מפיצה חברת Maxis (כיום, חברת בת של EA). מאז ראה הכותר המקורי אור בשנת 1989, הפיצה Maxis התאמות רבות לכותר המקורי, בהן גרסאות רשת מרובות משתתפים, גרסאות לקונסולות משחקים, וגם לאייפון וגרסת רשת. היבטים של המשחק, כגון התנהלות בתוך בניין בודד, והתנהלות תושבי העיר - זכו עם השנים למשחקי המשך עצמאיים. סדרת משחקי ההמשך "הסימס" הייתה לסדרת המשחקים הנמכרת בכל הזמנים.
המשחקים בסדרה

| שם המשחק | תאריך יציאה | הערות |
| --- | --- | --- |
| SimCity | 1989 | המשחק הראשון בסדרה |
| SimCity 2000 | 1993 |  |
| SimCity 3000 | 31 בינואר 1999 |  |
| SimCity 4 | 14 בינואר 2003 |  |
| SimCity 4: Rush Hour | 22 בספטמבר 2003 | תוספת למשחק אשר עוסקת בתחבורה |
| SimCity 4: Deluxe Edition |  | חבילת משחק הכוללת את SimCity 4 ו-SimCity: Rush Hour ביחד וכולל תוספות קטנות הכוללות סוגי מבנים חדשים |
| SimCity Societies | 13 בנובמבר 2007 |  |
| SimCity Creator | 19 בספטמבר 2008 |  |
| SimCity Box | 23 ביוני 2008 | חבילת משחקי SimCity |
| SimCity | 5 במרץ 2013 |  |
תיאור המשחק

השחקן מתפקד בתור ראש עירייה ועליו לבצע תכנון עירוני ולדאוג לקיומה של העיר ותושביה לאור התכנון העירוני שבוצע. התכנון העירוני כולל בניית כבישים, שכונות, רשתות חשמל ומים, אזורי מגורים מסחר תעשייה ואפילו גורדי שחקים. בנוסף, יש לדאוג לגנים, לאיכות הסביבה ולפריסה טובה של גורמים ממגזר השירותים, כגון משטרה, מכבי אש, מוסדות חינוך. בנוסף לבניה, עליו לדאוג לגביית מסים, ולניהול התקציב השוטף של העיר, והקצאת כספים לשירותים הציבורים ופרויקטים עירוניים.
בגרסאות המתקדמות יותר ניתן לבנות מגוון רחב יותר של מבנים, גנים ושירותים ציבוריים. ניתן לבנות נמלי תעופה ונמלי ים ואף להשכיר שטחים למטרות שונות תמורת כסף. בנוסף, על השחקן לבנות צנרת מים ואף לדאוג לפינוי האשפה. ישנו מגוון תחנות כוח גדול וראש העירייה צריך לשקלל בין עלות, יעילות, בטיחות ורמת זיהום הסביבה שגורמת התחנה. ראשי ערים מצליחים מקבלים "בונוסים" כתגמול על ניהול טוב של העיר. לכל מתנה יש את הדרישות המקדימות שעל ראש העיר לבצע על מנת לקבל אותה - לבנות אחוזה, פסלים על שמם, מחנות צבא, אוניברסיטאות, בתי ספר פרטיים, מגרשי ספורט מקצועי ומרכזי כנסים.
בגרסאות המתקדמות ניתן לבנות כבישים מהירים, מחלפים, רכבות תחתיות, תחנות אוטובוסים, רכבת עילית, ושאר אמצעי תחבורה. השינוי הגדול בגרסאות אלה הוא "מצב אלוהים":
לפני תחילת ניהול העיר, ניתן לעצב את פני השטח שעליהם תיבנה העיר. בין השאר ניתן לעצב הרים ונהרות בשטח המיועד
במהלך ניהול העיר אפשר לזמן אסונות כמו התפרצות הר געש, מתקפת חייזרים, סופות הוריקן, שרפות וכו', ולראות כיצד מתמודדת העיר שתוכננה עם האסון שהושת עליה
כאשר יצא המשחק הראשון (ב־1989) הוא נחשב מהפכני, זכה לפופולריות רבה ואף תורגם לעברית והופץ רשמית בישראל ב־1992. הייחוד במשחק היה שלדמויות היו "חיים משלהם" והם קיבלו החלטות בהתבסס על פעולות השחקן. כאשר "התושבים" מגיבים להחלטות הניהוליות של השחקן על ידי הגעה או עזיבה.
SimCity 4

החידוש הראשון ב-SimCity 4 הוא ה"מחוז". זהו השטח הכללי של המשחק, והשחקן יכול לבנות עיר אחת גדולה המתפרסת על כל המחוז. המחוז מחולק לעשרות מקטעים בגדלים שונים, וכל קטע מייצג שכונה בעיר. לשחקן יש אפשרות לבחור את החלקים שברצונו להפוך לשכונת גורדי השחקים או הפרברים הנחותים של העיר.
עוד חידוש היא המנוע הכלכלי של המשחק, לכל פעולה של ראש העיר ישנה השפעה ישירה על כלכלת העיר, לכל פרט בעיר ישנו תקציב משלו, החל מכבישים ועד מיסים, ובניהם הקצבה של בתי הספר, בתי החולים והמרפאות, תחנות המשטרה והכיבוי, בנין העירייה, אצטדיונים פארקים ועוד. על ראש העיר לעצב את המצב הכלכלי של העירייה ולהחליט כיצד להשקיע את התקציבים, והאם התקציב יהיה מאוזן, בהפסד או ברווח.
בנוסף לפעילות של ראש העיר (השחקן), ישנם 5 יועצים שכל אחד מהם אחראי על תחום אחר: איכות הסביבה, חינוך ורפואה, משטרה וכוחות כיבוי, כלכלה, מגורים ותעשייה ותחבורה. בכל פעם שמתעוררת בעיה כלשהי, היועץ המתאים נותן עצות לשיפור המצב או לפתרונו. כאשר אם ראש העיר מספק טיפול טוב לעיר, היועצים שקטים, או מפרגנים לראש העיר. אך אם ראש העיר יוצר מצב רע לתושבי העיר, היועצים ידווחו על הבעיות, ואף יהוו בעיה בפני עצמם.
בנוסף לתחום בניית העיר במשחק, יכול ראש העיר לממן "סימים" שיחיו בעיר שלו, יעבדו וישמשו בעצם כ"יועצים" נוספים המדווחים על מצבם ישר מהאזור. סימים יכולים לדווח על בעיות בחינוך, בתחבורה (לדוגמה: קושי להגעה לעבודה) ועוד, כדי לעזור לראש העיר לנהל את העיר בצורה טובה יותר.
SimCity 4: Rush Hour

SimCity 4: Rush Hour (שעת השיא) הוא תוסף למשחק אשר מתעסק בתחבורה. בתוסף זה מתווספים סוגים שונים של כבישים מהירים, כבישים ראשיים, רכבות עיליות ותחתיות, מעבורות ועוד. תוסף זה מדמה את בעיות התחבורה העירונית. הפעם משימתו העיקרית של ראש העיר היא לבנות תשתית תחבורה רחבה ויעילה ככל הניתן של תחבורה ולפעול על מנת שלא ייווצרו עומסי תנועה כבדים או נזקים לאיכות החיים בעיר.
SimCity Societies

החידוש העיקרי ב-SimCity Societies הוא המנגנון הגרפי שלו, כשבכל סוגי ה-SimCity הקודמים היה יכול השחקן לצפות בעיר מזווית מסוימת, כאן השחקן יכול לסובב את ה"מצלמה" של המשחק מכל זווית שרק ירצה, חידוש נוסף היא היכולת של השחקן לבחור איזה מבנים לבנות בעיר, שלא כמו בכל משחקי ה-SimCity הקודמים שהשחקן היה מגדיר אפיון לאזורים (תעשייה, מגורים וכלכלה) - כאן ראש העיר בונה בעצמו כל מבנה ומבנה. החידוש השלישי והאחרון במשחק הוא ה"חברות". על ראש העיר לייצב ככל הניתן את היחס החברתי בעיר, כאשר לכל מבנה שיבנה בעיר תהיינה השפעה על היחס החברתי בעיר ועל המראה העתידי של העיר.
(SimCity (2013

החידוש המרכזי ב-(SimCity (2013 הוא מצב מרובה שחקנים והאפשרות לבניית עיר מתמחה. בעזרת האפשרות למצב מרובה שחקנים השחקן יוכל לשחק באותו המחוז עם עוד שחקנים ברשת ולשתף פעולה אחד עם השני. השחקנים יוכלו לסחור ולהחליף משאבים בעזרת השוק הגלובלי שקיים במשחק, כמו כן המשחק כולל את מנוע ה-GlassBox שאמור להעצים את רמת הסימולציה במשחק.
הערות שוליים

↑  The Sims 3 Set for Global Launch in 2009, מרץ 2009
| --- | --- |
בקרת זהויות :  MusicBrainz: 9b4e0dfc-700d-477c-a570-888cf0b09fba
סטיריפנטול

| --- | --- |

מבנה סטיריפנטול
 שם IUPAC
 (RS)-(E)-4,4-dimethyl-1-[3,4(methylenedioxy)-phenyl]-1-penten-3-ol
 שמות מסחריים בישראל
 דיאקומיט
 נתונים כימיים
 כתיב כימי:  C14H18O3 
 מסה מולרית:  234.125594 יחידת מסה אטומית מאוחדת 
 בטיחות
 דרכי מתן:  דרך הפה
 מזהים
 קוד ATC:  N03AX17 
 מספר CAS:  49763-96-4
 PubChem:  5311454
 ChemSpider:  4470940
 
סטיריפנטול (שם מסחרי: דיאקומיט) היא תרופה תרופה אנטי-אפילפטית ומשמשת בטיפול באפילפסיה. היא לא קשורה לאף תרופה אנטי-אפילפטית ושייכת לקבוצה של כהלים ארומטיים אָליליים.
מכניזם הפעולה

כמו ברוב התרופות האנטי-אפילפטיות, מכניזם הפעולה המדויק אינו ידוע.
היא מעלה את תמסורת הGABA. בריכוזים קליניים רלוונטיים מגבירה התרופה את תמסורת ה-GABA המרכזית באמצעות אפקט דמוי ברביטורט משום שהיא מגדילה את זמן פתיחת תעלות קולטני GABA-A בחלקים של ההיפוקמפוס. הוכח, גם, שסטיריפנטול יכולה להגדיל את רמת ה-GABA ברקמת המוח על ידי התערבות בספיגה ובמטבוליזם שלה.
היא גם משפרת את יעילותן של תרופות אנטי-אפילפטיות רבות, אולי משום שהיא מדכאת פעילות של אנזימים מסוימים.
היסטוריה

בדצמבר 2001 נתנה סוכנות התרופות האירופית לסטיריפנטול מעמד של תרופה יתומה לשם טיפול באפילפסיה מיוקלונית קשה בילדות, הידועה גם כתסמונת דרווה. ב-4 בינואר 2007 נתנה סוכנות התרופות האירופית הרשאה להיות משווקת, התקפה בכל האיחוד האירופי.
התוויות ושימוש

היא מותווית כתרופה משלימה יחד עם סודיום ולפוראט וקלובאזאם לטיפול באפילפסיה מיוקלונית קשה בילדות שלא תמיד נשלטת על ידי קלובאזאם וולפוראט. ילדים שיש להם אפילפסיה מיוקלונית קשה בילדות מפתחים, לעיתים קרובות, בשנת חייהם הראשונה התקפים עקשניים ובעקבותיהם בא פיגור שכלי. ניסוי בקנה מידה קטן הראה שיעור תגובה גבוה כשמיעוט משמעותי מבין המטופלים נעשה חופשי מפרכוסים.
בנוסף לכך, ניתן להשתמש בתרופה לטיפול באפילפסיה עקשנית בילדים יחד עם קארבאמזפין. נראה שהיא יעילה במידה פחותה אצל מתבגרים ומבוגרים.
מינון

סטיריפנטול זמינה כקפסולות ג'לטין (250 מ"ג) ובשקיות אבקה כדי ליצור תמיסה אותה ניתן לשתות (250 מ"ג, 500 מ"ג).
המינון הראשוני הוא 50 מ"ג לקילו ליום. ניתן להעלות אותו עד ל-100מ"ג לקילו ליום למקסימום של 4 גרם. ניתן לחלק את המינון לשתיים או שלוש מנות יחד עם הארוחות. ייתכן שיש צורך להוריד את המינון של תרופות אנטי-אפילפטיות אחרות.
תופעות לוואי

תופעות הלוואי נגרמות בעיקר בשל גידול בריכוזי הפלזמה של תרופות אנטי-אפילפטיות אחרות וניתן להפחית אותה על ידי הורדה במינון של תרופות אלה. תופעות הלוואי הידועות הן בחילה והקאה במיוחד כשנוטלים אותה יחד עם סודיום ולפוראט.
תגובות בין תרופתיות

סטיריפנטול פועלת באופן אינטראקטיבי עם תרופות אנטי-אפילפטיות רבות ותרופות אחרות. זה מהווה גם נקודת חוזק וגם נקודת חולשה. נראה שהיא מגדילה את היעילות של פנוברביטל, פרימידון, פניטואין, קארבאמזפין, קלובאזאם ודיאזפאם. כך, למשל ניתן לשמור על רמה תקינה של קארבאמאזפין בדם תוך הפחתת מינון ב-50%.
לקריאה נוספת

Tran A, Vauzelle-Kervroedan F, Rey E (1996). "Effect of stiripentol on carbamazepine plasma concentration and metabolism in epileptic children". European journal of clinical pharmacology. 50 (6): 497–500. doi:10.1007/s002280050147. PMID 8858278.{{cite journal}}:  תחזוקה - ציטוט: multiple names: authors list (link)
Perez J, Chiron C, Musial C (בנובמבר 1999). "Stiripentol: efficacy and tolerability in children with epilepsy". Epilepsia. 40 (11): 1618–26. doi:10.1111/j.1528-1157.1999.tb02048.x. PMID 10565591. {{cite journal}}:  (עזרה)תחזוקה - ציטוט: multiple names: authors list (link)
Chiron C, Marchand MC, Tran A (בנובמבר 2000). "Stiripentol in severe myoclonic epilepsy in infancy: a randomised placebo-controlled syndrome-dedicated trial. STICLO study group". Lancet. 356 (9242): 1638–42. doi:10.1016/S0140-6736(00)03157-3. PMID 11089822. {{cite journal}}:  (עזרה)תחזוקה - ציטוט: multiple names: authors list (link)
Chiron C (ביולי 2005). "Stiripentol". Expert Opinion on Investigational Drugs. 14 (7): 905–11. doi:10.1517/13543784.14.7.905. PMID 16022579. {{cite journal}}:  (עזרה)
Diacomit: Summary of Product Characteristics (מאמר בצרפתית).
The Comparative Toxicogenomics Database: Stiripentol
הערות שוליים

↑  Quilichini PP, Chiron C, Ben-Ari Y, Gozlan H (2006). "Stiripentol, a putative antiepileptic drug, enhances the duration of opening of GABA-A receptor channels". Epilepsia : PR. 47 (4): 704–16. doi:10.1111/j.1528-1167.2006.00497.x. PMID 16650136.{{cite journal}}:  תחזוקה - ציטוט: multiple names: authors list (link)(הקישור אינו פעיל)
↑  Trojnar MK, Wojtal K, Trojnar MP, Czuczwar SJ (2005). "Stiripentol. A novel antiepileptic drug" (PDF). Pharmacological reports : PR. 57 (2): 154–60. PMID 15886413.{{cite journal}}:  תחזוקה - ציטוט: multiple names: authors list (link)
↑  Thanh TN, Chiron C, Dellatolas G (בנובמבר 2002). "[Long-term efficacy and tolerance of stiripentaol in severe myoclonic epilepsy of infancy (Dravet's syndrome)]". Archives de pédiatrie : organe officiel de la Sociéte française de pédiatrie (בצרפתית). 9 (11): 1120–7. PMID 12503502. {{cite journal}}:  (עזרה)תחזוקה - ציטוט: multiple names: authors list (link)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ספר הכרית

| --- | --- |

 דברים שנואים 
 מידע כללי
 מאת:  סיי שונגון 
 שפת המקור:  יפנית אמצעית מוקדמת 
 סוגה:  zuihitsu 
 נושא:  okashi 
 
ספר הכרית (קאנג'י: 枕草子) הוא ספר מחשבות והרהורים יפני, שנכתב על ידי סיי שונאגון בזמן היותה אשת-חצר של הקיסרית סדאקו, במהלך תקופת הייאן ביפן. הספר הושלם בשנת 1002.
בספר מתארת הסופרת רשימות למיניהן, מחשבות אישיות, אירועים מעניינים בחצר, שירה וגם דעות על אנשים בני זמנה. למרות היותה עבודה אישית, כישורי הכתיבה וכישוריה הפואטיים של המחברת הופכים עבודה זו לעבודה אומנותית מעניינת, והיא מוערכת כמסמך היסטורי חשוב. חלק מהספר נחשף בפני חצר הקיסרות במהלך ימי חייה של שונאגון. הספר תורגם לאנגלית על ידי איבן מוריס.
ישנו סרט הנושא שם זה של הבמאי פיטר גרינוויי, המתרחש בהונג קונג המודרנית, אך מתייחס לספר.
ראו גם

סיפור גנג'י
סיוע חוץ סעודי

סיוע חוץ סעודי מסופק מערב הסעודית למדינות וארגונים רבים מאז שנות ה-80 של המאה ה-20.
בין 1976 ל-1987, הסיוע בין-לאומי הסתכם ב-49 מיליארד דולרים. ב-2006 ולראשונה, סיפקה ערב הסעודית סיוע למדינה לא-מוסלמית.
על אף הסיוע הנרחבת שנותנת סעודיה למדינות בעת משבר, קיימות טענות רבות כנגד ארגוני צדקה סעודים, אשר רובם קשורים למשפחת המלוכה הסעודית והיו מעורבים לכאורה בעבר במימון טרור.
הקרן הסעודית לסיוע מדינות העולם המתפתחות

הקרן הסעודית לסיוע מדינות העולם המתפתחות הוקמה בצו מלוכתי באוקטובר 1974 על מנת לעורר צמיחה כלכלה במדינה מתפתחות. מ-1974 עד 1978 ממשלת ערב הסעודית נתנה הלוואות בסכום של כ-3.1 מיליארד דולרים לכ-51 מדינות, אשר מרביתן הם המדינות עם דירוגי תמ"ג לנפש הנמוכים בעולם. כמעט 60% מההלוואות נגעו לפרויקטים בתחומי התשתיות (תחבורה, חשמל ומין). עד 1979, הקרן הייתה אחראית לכ-30% מהסיוע הזר שהעניקה ערב הסעודית למדינות בעולם.
ב-2019, הפכה ערב הסעודית לתורם השלישי בגודלו לאונר"א, כאשר תרמה לארגון כ-800 מיליון דולרים מאז 1994.
לפי הארגון לשיתוף פעולה ולפיתוח כלכלי, הסיוע הסעודי למדינות מתפתחות ירד ב-2020 בכ-25.3% ל-1.5 מיליארד דולרים בלבד.